b'\n_START_ARTICLE_\nZlata ribica\n_START_SECTION_\nVsebina pravljice\n_START_PARAGRAPH_\nMa\xc4\x8deha na\xc5\xbeene svojega pastorka z re\xc5\xa1etom po vodo. Ko je pastorek s cedilom zajemal vodo za svojo ma\xc4\x8deho je v cedilo po pomoti ujel zlato ribico. Zlata ribica je pastorka prosila naj jo re\xc5\xa1i, v zameno pa mu je obljuba, da mu bo izpolnila vse \xc5\xbeelje. Pastorek je ribico izpustil in odhitel domov. Tam ga je \xc5\xbee \xc4\x8dakala zlobna ma\xc4\x8deha, ki mu je naro\xc4\x8dila, naj gre v gozd posekat drevo. Pastorek si je za\xc5\xbeelel, da bi drevo samo padlo na tla ter da bi ga le-to odpeljalo domov in zlata ribica mu je izpolnila \xc5\xbeelji, kot mu je obljubila. Ko ga je ma\xc4\x8deha zagledala sedeti na drevesu, ga je obto\xc5\xbeila \xc4\x8darovni\xc5\xa1tva in ga spodila od hi\xc5\xa1e. Ker pastorek ni vedel kam naj gre, se je na gradu ponudil za pastirja in tam tudi ostal. Na gra\xc5\xa1\xc4\x87ini je sre\xc4\x8dal gospodi\xc4\x8dno, ki se mu je posmehovala, zato si je za\xc5\xbeelel, da bi gospodi\xc4\x8dna postala nose\xc4\x8da. Gospodi\xc4\x8dna je rodila sina in ko je bil ta star 3 leta se je kralj odlo\xc4\x8dil, da poi\xc5\xa1\xc4\x8de njegovega o\xc4\x8deta. Fantek je v rokah nosil zlato jabolko in ga ni hotel nikomur dati. Njegov o\xc4\x8de bi bil torej tisti, kateremu bi otrok dal jabolko. Na grad so pri\xc5\xa1li princi, otrok pa je dal jabolko le pastorku. Kralju to ni bilo v\xc5\xa1e\xc4\x8d, zato je dal pastorka, gospodi\xc4\x8dno in otroka zapreti v sod in vre\xc4\x8di v reko. Ko so se re\xc5\xa1ili, so zagledali grad, na katerem je pastorek postal imeniten gospod.\n_START_SECTION_\nAnaliza glavnih literarnih likov\n_START_PARAGRAPH_\nGlavna lika besedila sta pastorek in zlata ribica._NEWLINE_Zlata ribica, se pojavi na za\xc4\x8detku pravljice. Je \xc5\xbeenski lik, ki ima izrazito pozitivne lastnosti. \xc5\xbdenski literarni liki so v pravljicah deljeni na lepe, poni\xc5\xbene in podrejene literarne like, ki so v ve\xc4\x8dini pozitivni, ter na zlobne, o\xc5\xa1abne in \xc5\xa1kodo\xc5\xbeeljne literarne like, ki so v ve\xc4\x8dini negativni. Ko jo pastorek re\xc5\xa1i pred smrtjo, mu ona obljubi, da mu bo izpolnila vse \xc5\xbeelje. Tako pastorku vsakokrat, ko jo prosi za pomo\xc4\x8d, ureni\xc4\x8di vse \xc5\xbeelje. Zlata ribica govori, kar je tipi\xc4\x8dna \xc4\x8dlove\xc5\xa1ka lastnost (poosebitev):\xc2\xa0\xc2\xbb...ko ga ribica takole nagovori:\xc2\xa0\xc2\xbb Ljubi moj, deni me v vodo nazaj,...\xc2\xab\xc2\xa0Zlata ribica se boji smrti, zato pastorku obljubi, da mu bo izpolnila vsako \xc5\xbeeljo:\xc2\xa0\xc2\xbb... saj ti ne bo zastonj. Kar bo\xc5\xa1 v mojem imenu prosil, ti bo dano.\xc2\xab\xc2\xa0Zlata ribica je tudi \xc4\x8daroben lik, ker ima lastnosti \xc4\x8darobnega bitja. Zlata ribica je vodni pravlji\xc4\x8dni lik. Med pravlji\xc4\x8dna vodna bitja sodijo tudi mala morska deklica, morske vile, morska zvezda, rak, povodni mo\xc5\xbe, pa tudi sodobni domi\xc5\xa1ljijski liki kot mavri\xc4\x8dna ribica in snorkci. Je tudi \xc5\xbeensko re\xc4\x8dno bitje. \xc5\xbdenska re\xc4\x8dna bitja so v slovenski ljudski knji\xc5\xbeevnosti pozitivnej\xc5\xa1a od mo\xc5\xa1kih re\xc4\x8dnih bitij. Mo\xc5\xa1ka re\xc4\x8dna bitja so pogosteje negativna, kot na primer povodni mo\xc5\xbe. V slovenski ljudski knji\xc5\xbeevnosti predstavlja zlata ribica simbol dobrega, nedol\xc5\xbenega in je najpogosteje pozitiven lik. Zlata ribica ima funkcijo \xc4\x8darobnega bitja, ki uresni\xc4\x8duje \xc5\xbeelje. Lik zlate ribice je v slovenski in svetovni knji\xc5\xbeevnosti zelo pogost in ima tipi\xc4\x8dno \xc4\x8darobno lastnost: vedno izpolnjuje \xc5\xbeelje, natan\xc4\x8dneje 3 \xc5\xbeelje (pravlji\xc4\x8dno \xc5\xa1tevilo). Zlata ribica v tem besedilu izpolni vse \xc5\xbeelje in ne samo tri. Zaradi te lastnosti, uresni\xc4\x8devanja \xc5\xbeelja, je pogosto uporabljen v reklamne namene, primer: Nova ljubljanska banka (NLB). Knji\xc5\xbeevni liki, ki uresni\xc4\x8dujejo \xc5\xbeelje so \xc5\xa1e beli jelen, vile, \xc5\xa1krati, pal\xc4\x8dki , pa tudi pravlji\xc4\x8dni rekviziti kot je zlato jabolko._NEWLINE_Pastorek je v pravljici glavna mo\xc5\xa1ka vloga. \xc5\xbdivi z ma\xc4\x8deho (negativen \xc5\xbeenski literarni lik), kateri se mora iz dneva v dan podrejati. Mo\xc5\xa1ki literarni liki so v pravljicah deljeni na pohabljene, podrejene, revne in zani\xc4\x8devane like ter na lepe, modre in neustra\xc5\xa1ne like. Oba podtipa sta ali nevtralna ali pozitivna in imata v ve\xc4\x8dini primerov vlogo re\xc5\xa1iteljev, oseb, ki re\xc5\xa1ujejo probleme drugih oz. re\xc5\xa1ujejo svet ali pa so to liki, ki se nespametno odzovejo na dano situacijo. Obstaja tudi tretji podtip mo\xc5\xa1kih literarnih likov, kot so razbojniki, tolovaji, hudi\xc4\x8d ipd., ki so v ve\xc4\x8dini primerov nevtralni ali negativni literarni liki. Pastorek nekega dne, ko mora ma\xc4\x8dehi prinesti vodo, s sitom zajame zlato ribico (pravlji\xc4\x8dni lik), ki mu v zameno za izpustitev obljubi, da mu bo izpolnila vsako \xc5\xbeeljo, ki si jo bo za\xc5\xbeelel. Tako pastorek pridobi mo\xc4\x8d, s katero lahko odlo\xc4\x8da o dobrem in slabem oz. se vede kot re\xc5\xa1itelj ali \xc5\xa1kodo\xc5\xbeeljne\xc5\xbe. Tako se drevo samo poru\xc5\xa1i in ga tudi odpelje demov (prvi\xc4\x8d uporabi obljubo zlate ribice v svojo korist). Ko ga ma\xc4\x8deha vidi na drevesu ga spodi z doma. Tako gre na grad za pastirja in tam tudi ostane. Ker sem mu grajska gospodi\xc4\x8dna posmehuje si za\xc5\xbeeli, da bi bila ta nose\xc4\x8da (\xc5\xbeeli ji zagreniti \xc5\xbeivljenje) in zlata ribica mu \xc5\xbeeljo izpolni. Ko kralj ugotovi, da je pastorek oz. pastir o\xc4\x8de otroka, se razjezi, ter da postorka, gospodi\xc4\x8dno in otroka zapreti v sod in jih vre\xc4\x8di v reko (nespametno, nepremi\xc5\xa1ljeno ravnanje kralja). Pastorek \xc5\xa1e enkrat uporabi obljubo zlate ribice in re\xc5\xa1i vse tri iz vode, zavlada gradu ter postane junak. Mo\xc5\xa1ki literarni lik, ki re\xc5\xa1uje svet je v slovenski in svetovni knji\xc5\xbeevnosti zelo pogost. Literarni liki, ki imajo podobno vlogo so \xc5\xa1e princi, kraljevi\xc4\x8di (npr. trnulj\xc4\x8dica, snegulj\xc4\x8dica), Peter Klepec, Kralj Matja\xc5\xbe in Alen\xc4\x8dica ipd.\n_START_SECTION_\nAnaliza pravljice po psihoanaliti\xc4\x8dni teoriji (Bruno Bettelheim)\n_START_PARAGRAPH_\nPravljica Zlata ribica vsebuje pravlji\xc4\x8dne prvine. \xc5\xbde sam naslov pravljice je izrazito pravlji\xc4\x8den, saj zlata barva nakazuje na dobrodu\xc5\xa1nost oz. na prisotnost nadnaravnih, pravlji\xc4\x8dnih lastnost naslovnega bitja\xe2\x80\x93zlate ribice. Dogajalni \xc4\x8das in Dogajalni prostor sta v pravljici te\xc5\xbeko dolo\xc4\x8dljiva. Dogajalni prostor pravljice je omejen na o\xc5\xbeje obmo\xc4\x8dje okoli\xc5\xa1kega gradu ob reki, dogajalni \xc4\x8das pa bi lahko omejili na 10 let, \xc4\x8de vemo, da se pravljjica za\xc4\x8dne s pastoekom, ki je \xc5\xa1el zajemat vodo in kon\xc4\x8da s tem, ko pastorek zavlada gradu. Pravljici je tako prirejen posebn dogajalni kraj in \xc4\x8das in je zna\xc4\x8dilen za ve\xc4\x8dino pravljic. Skozi celotno pravljico se napetost stopnjuje (zasnova-ma\xc4\x8deha pastorka spodi od doma, zaplet-na pastorkovo \xc5\xbeeljo, ki mu jo uresni\xc4\x8di zlata ribica, grajska gospodi\xc4\x8dna postane nose\xc4\x8da in rodi sina, vrh-ko kralj ugotovi, da je pastorek o\xc4\x8de sina grajske gospodi\xc4\x8dne, da vse tri zapreti v sod in jih vre\xc4\x8di v reko, nenaden preobrat-pastorek re\xc5\xa1i vse tri iz vode, razplet-pastorek zavlada gradu ob reki). V pravljici je opaziti tudi, da je neznani avtor bolj so\xc4\x8dustvoval z mo\xc5\xa1kimi liki kot \xc5\xbeenskimi. Ma\xc4\x8deha je \xc5\xbee sama po sebi zlobna starka, ki je izrazito gospodovalna, ukazovalna nad pastorkom, grajska gospodi\xc4\x8dna je\xc2\xa0\xc2\xbbkaznovana\xc2\xab\xc2\xa0zaradi zasmehovanja pastorka, kralj brezglavo po\xc5\xa1lje pastorka, gospodi\xc4\x8dno in njunega sina v smrt, vendar za svoje dejanje ni kaznovan, pastorek pa je v pravljici moralni zmagovalec, junak, ki re\xc5\xa1uje \xc5\xbeivljenja, na koncu pa za nagrado postane grajski gospod. Podobno sta se do mo\xc5\xa1kih in \xc5\xbeenskih likov opredeljevala tudi brata Grimm, Andersen in ostali pravlji\xc4\x8darji.\n_START_SECTION_\nPrimerjava s podobnimi knji\xc5\xbeevnimi liki\n_START_PARAGRAPH_\nV slovenski knji\xc5\xbeevnosti je podoben lik zlate ribice v pesmi Otona \xc5\xbdupan\xc4\x8di\xc4\x8da z naslovom Pesem o zlati ribici. V svetovni knji\xc5\xbeevnosti je podoben knji\xc5\xbeevni lik v Grimmovi pravljici z naslovom O ribi\xc4\x8du in njegovi \xc5\xbeeni. V tem besedilu zlata ribica uresni\xc4\x8duje \xc5\xbeelje ribi\xc4\x8du, vendar mora ta za vsako \xc5\xbeeljo priti k njej, medtem ko pastorku v Zlati ribici ni potrebno vsaki\xc4\x8d obiskati zlate ribice. V svetovni knji\xc5\xbeevnosti je podobna \xc5\xa1e ribica s svetle\xc4\x8dimi luskami v besedilu Mavri\xc4\x8dna ribica. Mavri\xc4\x8dna ribica sicer ne izpolnjuje \xc5\xbeelja ljudem, rada pa pomaga ostalim ribam.'